Francis Bacon

Apie tapytoją skaitykite Francis Bacon (1909).

Francis Bacon (1561 m. sausio 22 – 1626 m. balandžio 9 d.) – anglų filosofas, istorikas, valstybės veikėjas, empirizmo pradininkas.„Empiricism: The influence of Francis Bacon, John Locke, and David Hume“. Sweet Briar koledžas. Archyvuotas iš originalo.

 Biografija 
Buvo Anglijos kanclerio Nicholas Bacon (1509–1579 m.) sūnus. Mokėsi Kembridžo universiteto Trejybės koledže„Bacon, Francis (BCN573F)“. Kembridžo absolventų duomenų bazė. Kembridžo universitetas., 3 metus dirbo pas Anglijos pasiuntinį Prancūzijoje. Grįžęs į Angliją įstojo į advokatūrą (1582 m.)Robert P. Ellis (2015 m. balandžio 27 d.) „Francis Bacon: The Double-Edged Life of the Philosopher and Statesman“. McFarland, o 1584 m. kaip opozicijos kandidatas buvo išrinktas į parlamentą. Buvo globojamas karalienės Elžbietos meilužio grafo EssexoPaul E. J. Hammer (1999 m. birželio 24 d.) „The Polarisation of Elizabethan Politics: The Political Career of Robert Devereux, 2nd Earl of Essex, 1585–1597“ Kembridžo universiteto leidykla., tačiau šiam suorganizavus sąmokslą prieš karalienęNieves Mathews (1996 m. gegužės 29 d.) „Francis Bacon: The History of a Character Assassination“. Jeilio universiteto leidykla., 1601 m. Bacon jį kaltino kaip valstybės kaltintojas bei išleido manifestą Essex mirties bausmei pateisinti.

Sostą užėmus Jokūbui I (1603 m.), remiamas lordo Buckingemo ėmė sparčiai kilti karjeros laiptais: 1607 m. tapo vyriausiuoju advokatu (angl. solicitor general)Markku Peltonen (2007 m.) „Bacon, Francis, Viscount St Alban (1561–1626)“. Oksfordo nacionalinės biografijos žodynas. Oksfordo universiteto leidykla., 1613 m. vyriausiuoju įgaliotiniu (angl. attorney general), 1616 m. slaptosios tarybos nariu. Nuo 1617 m. lordas-antspaudo saugotojas, 1618 m. lordas-kancleris, Verulamo baronas. Nuo 1621 m. Sent Olbanso vikontas. Tais pačiais metais parlamento patrauktas į teismą kaltinant kyšininkavimu, nuteistas kalėjimu ir turto atėmimu ir pašalintas iš visų pareigų. Karalius nuo bausmės jį atleidoKevin Maguire, Matthew Parris (2004 m.) „Francis Bacon – 1621“. Great Parliamentary Scandals. ISBN 978-1-86105-736-5., tačiau į valstybės tarnybą nebegrįžo.

1597 m. išleido Essays or councils civil and moral (Doroviniai ir politiniai svarstymai), kurie išgarsino jį kaip rašytoją. 1605 m. išleido knygą The Advancement of Learning.

 Šaltiniai 

 Nuorodos 

Kategorija:Jungtinės Karalystės Parlamento nariai
Kategorija:Britų filosofai